2023 m. spalio 11 d. Bendrojo Teismo sprendimas byloje DCM Film Distribution / Komisija
(Byla T-760/21)1
(Kultūra – Programa „Kūrybiška Europa“ (2014–2020) – „Media“ paprogramė – Kvietimas teikti paraiškas EACEA/22/2019 – EACEA sprendimas atmesti paraišką dėl to, kad netenkinami tinkamumo reikalavimai – Komisijos sprendimas atmesti administracinį skundą dėl EACEA sprendimo – Sąvoka „Europos įmonė“– Dotacija, kurią gali gauti tik tie pareiškėjai, kurie tiesiogiai priklauso arba kurių kontrolinis akcijų paketas priklauso Sąjungos valstybių narių arba kitų paprogramėje dalyvaujančių Europos šalių piliečiams – Teisės ir vertinimo klaidos – Vienodas požiūris – Proporcingumas)
Proceso kalba: anglų
Šalys
Ieškovė: DCM Film Distribution GmbH (Berlynas, Vokietija), atstovaujama advokatų A. Huttenlauch, M. Klasse ir P. Hesse
Atsakovė: Europos Komisija, atstovaujama H. van Vliet, T. Isacu de Groot ir E. Stamate
Atsakovės pusėje į bylą įstojusi šalis: Europos švietimo ir kultūros vykdomoji įstaiga, atstovaujama H. Monet, S. Dorémus ir N. Sbrilli
Dalykas
SESV 263 straipsniu grindžiamu ieškiniu ieškovė prašo panaikinti 2021 m. rugsėjo 28 d. Komisijos sprendimą C(2021) 7095 final, kuriuo buvo atmestas pagal 2002 m. gruodžio 19 d. Tarybos reglamento (EB) Nr. 58/2003, nustatančio vykdomųjų įstaigų, kurioms pavedamos tam tikros Bendrijos programų valdymo užduotys, įstatus (OL L 11, 2003, p. 1; 2004 m. specialusis leidimas lietuvių k., 1 sk., 4 t., p. 235), 22 straipsnio 1 dalį pateiktas administracinis skundas dėl 2021 m. liepos 2 d. Europos švietimo ir kultūros vykdomosios įstaigos (EACEA) sprendimo atmesti jos prašymą dėl dotacijos, pateiktą pagal kvietimą teikti paraiškas „Parama kitų Europos šalių filmų platinimui – Automatinės paramos platinimui ir pardavimo agentams sistema“ (EACEA/22/2019).
Rezoliucinė dalis
Atmesti ieškinį.
DCM Film Distribution GmbH padengia savo ir Europos Komisijos patirtas bylinėjimosi išlaidas.
Europos švietimo ir kultūros vykdomoji įstaiga (EACEA) padengia savo bylinėjimosi išlaidas.
____________
1 OL C 51, 2022 1 31.